
În conformitate cu prevederile Regulamentului Camerei Deputaţilor, republicat, vă înaintăm alăturat, Raportul de respingere asupra propunerii legislative privind etichetarea produselor alimentare procesate pentru reducerea riscului de boală cardiovasculară, transmisă cu adresa nr. Plx. 469 din 17 octombrie 2016 şi înregistrată cu nr.4c-4/556 din 18 octombrie  2016.

În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,
                             Ioan MUNTEANU

R A P O R T   DE  RESPINGERE
asupra propunerii legislative privind etichetarea produselor alimentare procesate pentru reducerea riscului de boală cardiovasculară
(Plx. 469/2016)
În conformitate cu prevederile art. 95 din Regulamentul Camerei Deputaţilor, republicat, Comisia  pentru agricultură, silvicultură, industrie alimentară şi servicii specifice a fost sesizată spre dezbatere în  fond, cu propunerea legislativă privind etichetarea produselor alimentare procesate pentru reducerea riscului de boală cardiovasculară înregistrată cu nr.4c-4/556 din 18 octombrie 2016.

 Senatul în calitate de primă Cameră sesizată a respins propunerea legislativă în şedinţa din 10 octombrie  2016.

Conform prevederilor art. 76 alin.(2) din Constituţia României, republicată şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.
Consiliul Legislativ a avizat negativ iniţiativa legislativă conform avizului nr. 402/27.04.2016.

Comisia juridică, de disciplină şi imunităţi a avizat favorabil iniţiativa legislativă.
Comisia pentru sănătate şi familie, Comisia pentru industrii şi servicii şi Comisia pentru muncă şi protecţie socială  au avizat negativ iniţiativa legislativă.

Guvernul prin punctul de vedere transmis cu adresa nr. 1930/13.10.2016 precizează că nu susţine adoptarea propunerii legislative.
Propunerea legislativă are ca obiect de reglementare stabilirea unor măsuri privind etichetarea obligatorie a tuturor alimentelor procesate, prin aplicarea unui simbol dreptunghiular plin, de culoare roşie/galbenă/verde, care să aibă inscripţionat în interior, cu caractere uşor lizibile, care este conţinutul de sare, zahăr sau grăsimi ce determină un risc redus, mediu sau major pentru sănătatea consumatorilor.
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi  servicii specifice au examinat propunerea legislativă, în şedinţa din 05.01.2017.
Din totalul de 24 de membri ai Comisiei pentru agricultură, silvicultură, industrie alimentară şi servicii specifice au fost prezenţi la dezbatere 24 deputaţi..

În urma examinării propunerii legislative şi a opiniilor examinate, membrii Comisiei pentru agricultură, silvicultură, industrie alimentară şi servicii specifice au hotărât, cu  majoritate de voturi(1 vot împotrivă şi 2 abţineri), respingerea propunerii legislative din următorul motiv: 
· există numeroase reglementări atât la nivel european cât şi la nivel naţional privind informarea corectă a consumatorilor.
Propunerea legislativă face parte din categoria legilor ordinare, potrivit prevederilor art. 76 alin.  2  din Consituţia României, republicată.

                     PREŞEDINTE,                                         SECRETAR,

          Ioan MUNTEANU                                     Dan CIOCAN
Consilier parlamentar,

dr. Gabriela Amalia Ciurea

